J e g y z ő k ö n y v

Készült: Gyűrűs Község Önkormányzati Képviselőtestületének 2022. május 13 napján 8:30 órakor tartott nyílt üléséről.

Az ülés helye: Gyűrűs Kultúrház

8932 Gyűrűs, Ady E. u. 3.

Jelen vannak: Bertalan Tibor polgármester

Kardos Tímea alpolgármester

Varga-Kovács Emese képviselő

Ruzsics Lajosné képviselő

Távol maradt előzetes bejelentés alapján:

Kardos Vidor képviselő

Tanácskozási joggal meghívottak:

Bucsák Katalin jegyző

**N a p i r e n d e l ő t t:**

Bertalan Tibor polgármester köszöntötte a megjelenteket, a jelenléti ív alapján megállapította, hogy a képviselőtestület – négy fő jelenlétével - határozatképes, az ülést megnyitotta.

Bertalan Tibor polgármester tájékoztatást adott a két ülés között eltelt intézkedésekről, a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Bertalan Tibor polgármester javasolja a kiadott napirendek elfogadását az alábbiak szerint:

**N a p i r e n d:**

1. ***Pókaszepetki Közös Önkormányzati Hivatal 2021. évi költségvetésének módosítása***

Előadó: Bertalan Tibor polgármester

1. ***Gyűrűs község 2021. évi költségvetési rendelet módosítása***

Előadó: Bertalan Tibor polgármester

1. ***Gyűrűs Község Önkormányzat 2021. évi költségvetéséről szóló beszámoló (zárszámadás)***

Előadó: Bertalan Tibor polgármester

1. ***Közművelődési rendelet módosítása***

Elődaó: Bucsák Katalin jegyző

1. ***Helyi építési szabályzat módosítása***

Elődaó: Bucsák Katalin jegyző

1. ***Gyermekvédelmi beszámolók elfogadása***

Elődaó: Bucsák Katalin jegyző

1. ***Könyvtári feladatellátás beszámoló elfogadása***

Előadó: Bertalan Tibor polgármester

1. ***Belső ellenőr beszámolójának elfogadása***

Előadó: Bertalan Tibor polgármester

1. ***Zala Megyei Katasztrófavédelmi Igazgatóság tájékoztatója a településen végzett 2021. évi munkájáról***

Előadó: Bertalan Tibor polgármester

1. ***A rendszeres gyermekvédelmi kedvezményben részesülő gyermekek ingyenes nyári szünidei étkeztetésének biztosítása***

Elődaó: Bucsák Katalin jegyző

A Képviselőtestület a javasolt napirendi pontokat elfogadta.

**N a p i r e n d e k t á r g y a l á s a:**

1. ***Napirend:***

***Pókaszepetki Közös Önkormányzati Hivatal 2021. évi költségvetésének módosítása***

Előadó: Bertalan Tibor polgármester

Bertalan Tibor polgármester: A Pókaszepetki Közös Önkormányzati Hivatal 2021. évi költségvetése a fenntartó kilenc önkormányzat elfogadását követően épülhet be Pókaszepetk Község Önkormányzat 2021. évi költségvetésébe, majd azt követő zárszámadásába.

A költségvetés módosításának szükségességét a csatolt előterjesztésben foglaltak támasztják alá.

Bertalan Tibor polgármester javasolta, hogy a képviselőtestület az előterjesztésben elhangzottak szerint a Pókaszepetki Közös Önkormányzati Hivatal költségvetésének módosítását fogadja el.

**Gyűrűs Község Képviselőtestület a javaslattal egyetértett és – Bertalan Tibor polgármester javaslatára – négy igen szavazattal, ellenszavazat nélkül az alábbi határozatot hozta:**

***20/2022. (V.13.) önkormányzati Határozat***

**Gyűrűs Község Önkormányzat Képviselőtestülete a Pókaszepetki Közös Önkormányzati Hivatal 2021. évi költségvetésének módosítását az előterjesztés szerinti tartalommal elfogadja.**

***A/***

***I. A Hivatal 2021. évi költségvetés bevételi fő összegét* 103,818,276 *forintban, a kiadási fő összegét* 103,818,276 *forintban állapítja meg, az alábbiak szerinti bontásban:***

**A, Működési költségvetés**

**I. Működési kiadások 101,687,229 Ft**

K1, Személyi juttatások 77,624,304 Ft

K2, Munkaadói járulékok és szoc.hj.adó 11,746,586 Ft

K3, Dologi kiadások 12,316,339 Ft

K4, Ellátottak pénzbeli juttatásai 0 Ft

K5, Egyéb működési kiadások 0 Ft

**II. Működési bevételek 227,022 Ft**

B1, Működési támogatás ÁH belülről 0 Ft

B3, Közhatalmi bevételek 225,000 Ft

B4, Működési bevételek 2,022 Ft

**III. Finanszírozási bevételek 103,591,254 Ft**

B8,Finanszírozási bevételek

előző évi pénzmaradvány igénybevétele 91,161 Ft

* Irányító szervi támogatás 103,500,093 Ft

**B, Felhalmozási költségvetés**

1. **Felhalmozási kiadások 2,031,627 Ft**

K7, Felújítások 0 Ft

K6, Beruházások 2,031,627 Ft

1. **Felhalmozási bevételek 0 Ft**

B5. Felhalmozási bevételek 0 Ft

B7,Felhalmozási célú átvett p.eszközök 0 Ft

**Költségvetési kiadások összesen 103,718,856 Ft**

**Költségvetési bevételek összesen 103,818,276 Ft**

**További változásokat a módosítás nem eredményez, fizetési kötelezettséget az Önkormányzatra nézve nem keletkeztet.**

***Határidő: folyamatos***

***Felelős: Bertalan Tibor polgármester és Bucsák Katalin jegyző***

Az előterjesztésben foglaltak alapján a Pókaszepetki Közös önkormányzati Hivatal 2021. évi költségvetés végrehajtásáról szóló előterjesztés külön határozatban kerül jóváhagyásra

**Gyűrűs Község Képviselőtestület a javaslattal egyetértett és – Bertalan Tibor polgármester javaslatára – négy igen szavazattal, ellenszavazat nélkül az alábbi határozatot hozta:**

***21/2022. (V.13.) önkormányzati Határozat***

***Gyűrűs Község Önkormányzat Képviselőtestület a Pókaszepetki Közös Önkormányzati Hivatal 2021. évi költségvetésének végrehajtásáról szóló beszámolót a jegyzőkönyvhöz csatolt írásos előterjesztésben foglaltak szerint elfogadta.***

***A Hivatal 2021. évi költségvetésének zárszámadása Pókaszepetk Község rendeletében jelenik meg.***

***Határidő: folyamatos***

***Felelős: Bertalan Tibor polgármester és Bucsák Katalin jegyző***

1. ***Napirend:***

***Gyűrűs község 2021. évi költségvetési rendelet módosítása***

Előadó: Bertalan Tibor polgármester

Bertalan Tibor polgármester tájékoztatta a képviselőtestületet, hogy a zárszámadás előtt még a 2021. évi költségvetésben – az utolsó negyedévi változások, az állam által biztosított előirányzatok átvezetése történik meg.

Az erről szóló írásos tájékoztatást minden képviselő megkapta, azt megismerte.

Megkérdezte a képviselőtestületet, hogy az önkormányzat 2021. évi költségvetésében történő módosítások átvezetésével kapcsolatban kérdés nem merült fel.

Bertalan Tibor polgármester javasolta, hogy Gyűrűs Község Önkormányzat 2021. évi költségvetésének módosításáról szóló rendeletet az írásos előterjesztésnek megfelelően fogadják el.

**A képviselőtestület a javaslattal egyetértett és négy igen szavazattal, ellenszavazat nélkül az önkormányzat 2021. évi költségvetésének módosításáról az alábbi rendeletet alkották meg, fogadták el:**

**Gyűrűs Község Önkormányzata Képviselő-testületének 5/2022. (V. 15.) önkormányzati rendelete**

**Gyűrűs Község Önkormányzata 2021. évi költségvetéséről szóló 1/2021.(II.12.) /önkormányzati rendeletének módosításáról**

1. ***Napirend:***

***Gyűrűs Község Önkormányzat 2021. évi költségvetéséről szóló beszámoló (zárszámadás)***

Előadó: Bertalan Tibor polgármester

Bertalan Tibor polgármester megkérdezte a képviselőket, hogy az írásban kiadott 2021. évi költségvetés teljesítéséről szóló beszámolóhoz van-e valakinek kérdése, hozzászólása.

Kérdés, észrevétel nem érkezett, Bertalan Tibor polgármester javasolta, hogy az önkormányzat 2021. évi költségvetésének végrehajtásáról szóló beszámolót rendelettel fogadják el.

**A képviselőtestület a javaslattal egyetértett és négy igen szavazattal, ellenszavazat nélkül az alábbi rendeletet alkotta meg, fogadta el:**

**Gyűrűs Község Önkormányzata Képviselő-testületének 6/2022. (V. 16.) önkormányzati rendelete**

**Zárszámadási rendelet Gyűrűs Község Önkormányzat 2021. évi költségvetésének végrehajtásáról**

1. ***Napirend:***

***Közművelődési rendelet módosítása***

Elődaó: Bucsák Katalin jegyző

A Zala Megyei Kormányhivatal Főigazgatójától 2021. január 26-án érkezett Szakmai segítségnyújtás alapján felül kell vizsgálni a helyi közművelődési feladatok ellátásáról szóló 13/2020 (XII.17.) önkormányzati rendeletet.

A Miniszterelnökség Területi Közigazgatásért Felelős Államtitkára TKF-1/2016/1/2020. számú, 2021. évi ellenőrzési munkaterv részeként folytatott célvizsgálat keretében megvizsgálták a Pókaszepetki Közös Önkormányzati Hivatalhoz tartozó önkormányzatok valamennyi, tárgyban érintett rendeletét, melynek eredményeként a szakmai segítségnyújtáshoz mellékelt észrevételek alapján módosítani szükséges a tárgybani rendeletet. A célvizsgálat alapján további módosításként elvárt nem kizárólag a közművelődési feladatellátást a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény szabályozásának történő megfelelés, hanem a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendeletben használt elnevezésnek megfelelő nevek használata is.

Így a rendeletekben „használt” Faluház, Civilház, Közösségi ház és egyéb megnevezés használatára kizárólag akkor térhetünk ki, amennyiben a település Intézményi keretek között tartja fenn a Művelődési házát. Amennyiben Intézményt nem tart fenn, úgy az elnevezés helyesen Közösségi Színtér, vagy Közösségi tér és ezt az elnevezést tartalmaznia is kell kötelezően a kulturális színtérnek.

Ennek megfelelően a rendelet módosításra került.

Továbbá a módosító rendeletével a 11/2013. (X.16.) a helyi környezet védelméről, a közterületek és ingatlanok rendjéről, a település tisztaságáról szóló önkormányzati rendeletének hatályon kívül helyezéséről hoz döntést.

Bertalan Tibor polgármester javasolta, hogy Gyűrűs Község Önkormányzat a helyi közművelődési feladatok ellátásáról szóló rendelet módosítását az írásos előterjesztésnek megfelelően fogadják el.

**A képviselőtestület a javaslattal egyetértett és négy igen szavazattal, ellenszavazat nélkül az alábbi rendeletet alkották meg, fogadták el:**

**Gyűrűs Község Önkormányzata Képviselő-testületének 7/2022. (V. 15.) önkormányzati rendelete**

**a helyi közművelődési feladatok ellátásáról 5/2020. (VI.29.) önkormányzati rendelet módosításáról**

1. ***Napirend:***

***Helyi építési szabályzat módosítása - véleményezési szakaszának lezárásáról, a beérkezett véleményekről, észrevételekről, azok elfogadásáról***

Előadó: Bertalan Tibor polgármester

Bertalan Tibor polgármester ismerteti, hogy az u.n.: Lakossági fórum, ahogy azt a Képviselőtestület megtapasztalhatta eredménytelenül zárult.

Gyűrűs Község Önkormányzat Képviselő-testülete 2021. december 13-án, az 57/2021. (XII.13.) határozatban döntött arról, hogy kezdeményezi a község településrendezési tervének módosítását. A módosítás az alábbi tervezési program alapján valósul meg:

1. a belterület északi részén a Rákóczi Ferenc utca nyugati oldalán az Lf-1 jelű falusias lakóterület módosítása a lovarda fejlesztésével kapcsolatos tervezett beruházások megvalósíthatósága érdekében

2. a 1. pontban tervezett lovardafejlesztéshez kapcsolódóan a Rákóczi és Ady utcák kereszteződésénél, a Rákóczi utca északi oldalán az Lf-1 jelű falusias lakóövezetben az építési hely módosítása

A tervek módosításának véleményezését a 314/2012. (XI.08.) Kormányrendelet (Továbbiakban: kormányrendelet) szerinti egyszerűsített eljárással kívánjuk megvalósítani.

A Tisztelt lakosság, és a település területén székhellyel és telephellyel rendelkező gazdálkodó szervezetek, a működésével, vagy tevékenységével a település területét érintő valamennyi civil szervezet, valamint az egyház észrevételeit, javaslatait vártuk a tervmódosítással kapcsolatosan a Lakossági fórumon, amely mondhatni eredménytelenül zárult, azon senki sem jelent meg.

A tervezettel kapcsolatos észrevételek közlésére 2022. május 21-ig lesz mód .

Javaslom, hogy a tárgykörben a Képviselőtestület hozza meg határozatát.

**A képviselőtestület a javaslattal egyetértett és négy igen szavazattal, ellenszavazat és tartózkodás nélkül az alábbi határozatot hozta:**

***22/2022. (V.13.) önkormányzati Határozat***

***Gyűrűs Község Önkormányzat Képviselő-testülete határozatába foglalja, hogy a 314/2012. (XI.08.) Kormányrendelet szerinti egyszerűsített eljárással módosítandó a község településrendezési tervének módosítása kapcsán a 2022. május 13. napjára a lakosság, és a település területén székhellyel és telephellyel rendelkező gazdálkodó szervezetek, a működésével, vagy tevékenységével a település területét érintő valamennyi civil szervezet, valamint az egyház észrevételeit számára meghirdetett Lakossági Fórumon a tervek módosítását nem kezdeményezték, hozzászólás, javaslat nem érkezett.***

***Határidő: folyamatos***

***Felelős: Bertalan Tibor polgármester és Bucsák Katalin jegyző***

1. ***Napirend:***

***Gyermekvédelmi beszámolók elfogadása***

Elődaó: Bucsák Katalin jegyző

Bertalan Tibor polgármester: Az önkormányzat 2021. évben végzett jegyzői hatáskörű gyermekjóléti- és gyermekvédelmi feladatainak ellátásáról minden képviselő részletes írásos előterjesztést kapott, annak tartalmát mindenki megismerte. Továbbá a TÁMASZ Alapszolgáltatási Intézmény Család és Gyermekjóléti Szolgálat az átadott feladatok ellátás tekintetében megküldte a 2021. évi gyermekjóléti feladatok ellátásról szóló beszámolóját jogszabályhelynek megfelelően.

Megkérdezte, Bucsák Katalin jegyzőt, kívánja-e kiegészíteni valamivel az írásos előterjesztést, illetve van-e valakinek észrevétele, hozzászólása.

Bucsák Katalin elmondta, hogy a beszámoló jogszabályi kötelezettség alapján, az abban foglalt kötelező elvárások, tartalom magában foglalásával készült.

Kérdés, észrevétel nem érkezett.

Bertalan Tibor polgármester javasolta, hogy a jegyzői hatáskörű, 2021. évben végzett gyermekjóléti- és gyermekvédelmi feladatainak ellátásáról szóló beszámolót az írásos előterjesztésnek megfelelően fogadják el.

**Gyűrűs Község Képviselőtestület a javaslattal egyetértett és – Bertalan Tibor polgármester javaslatára – négy igen szavazattal, ellenszavazat nélkül az alábbi határozatot hozta:**

***23/2022. (V.13.) önkormányzat Határozat***

***Gyűrűs Község Önkormányzat Képviselőtestület a gyermekek***

***védelméről és a gyámügyi igazgatásról szóló 1997. évi XXXI.tv. 96.§.***

***(6) bekezdése alapján az önkormányzat gyermekjóléti és gyermekvédelmi feladatainak ellátásáról készített jegyzői beszámolót elfogadta.***

***A gyermekvédelmi beszámoló a Pókaszepetki Közös Önkormányzati Hivatal irattárába a KÖH/277-7/2022. iktatószámon került elhelyezésre.***

***A képviselőtestület felkéri továbbá a polgármestert, hogy a beszámoló megküldésével a Kormányrendeletben megjelölt szervet tájékoztassa.***

***Határidő: folyamatos***

***Felelős: Bertalan Tibor polgármester***

Bertalan Tibor polgármester javasolta, hogy a TÁMASZ Alapszolgáltatási Intézmény Család és Gyermekjóléti Szolgálat 2021. évben végzett gyermekjóléti- és gyermekvédelmi feladatainak ellátásáról szóló beszámolót az írásos előterjesztésnek megfelelően fogadják el.

**Gyűrűs Község Képviselőtestület a javaslattal egyetértett és – Bertalan Tibor polgármester javaslatára – négy igen szavazattal, ellenszavazat nélkül az alábbi határozatot hozta:**

***24/2022. (V.13.) önkormányzat Határozat***

***Gyűrűs Község Önkormányzat Képviselőtestület a TÁMASZ Alapszolgáltatási Intézmény Család és Gyermekjóléti Szolgálat gyermekek***

***védelméről és a gyámügyi igazgatásról szóló 1997. évi XXXI.tv. 96.§.***

***(6) bekezdése alapján az önkormányzat gyermekjóléti és gyermekvédelmi feladatainak 2021. évi ellátásáról készített beszámolót elfogadta.***

***E tekintetben a gyermekvédelmi beszámoló a Pókaszepetki Közös Önkormányzati Hivatal irattárába a GYŰ/56/2022. iktatószámon került elhelyezésre.***

***Határidő: folyamatos***

***Felelős: Bertalan Tibor polgármester***

1. ***Napirend:***

***Könyvtári feladatellátás beszámoló elfogadása***

Előadó: Bertalan Tibor polgármester

Bertalan Tibor polgármester ismertette, hogy a Deák Ferenc Megyei és Városi Könyvtár a Könyvtárellátási Szolgáltató Rendszer működéséről szóló 39/2013. (V.31.) EMMI rendelet 7. §. (5) bekezdés alapján a megyei könyvtár az előző évben nyújtott szolgáltatásokról évente május 31-ig tájékoztatót készít a települési önkormányzat számára.

A Megyei Könyvtár e feladatok 2021. évi ellátásról szóló beszámolót megküldte az önkormányzatnak.

A beszámolót minden képviselő írásban megkapta, annak tartalmát megismerte.

A napirenddel kapcsolatban kérdés, hozzászólás nem érkezett.

Bertalan Tibor polgármester javasolta, hogy a Deák Ferenc Megyei és Városi Könyvtár a Könyvtárellátási Szolgáltató Rendszer feladatainak ellátásáról szóló beszámolót az írásos előterjesztésnek megfelelően fogadják el.

**Gyűrűs Község Képviselőtestület a javaslattal egyetértett és – Bertalan Tibor polgármester javaslatára – négy igen szavazattal, ellenszavazat nélkül az alábbi határozatot hozta:**

***25/2022. (V.13.) önkormányzat Határozat***

***Gyűrűs Község Önkormányzat Képviselőtestület a Deák Ferenc Megyei és Városi Könyvtár a Könyvtárellátási Szolgáltató Rendszer működéséről szóló 2021. évi beszámolót elfogadta.***

***A könyvtár ellátásról szóló tájékoztatót a*** ***Pókaszepetki Közös Önkormányzati Hivatal irattárába a KÖH/278/2022. iktatószámon került elhelyezésre.***

***Határidő: folyamatos***

***Felelős: Bertalan Tibor polgármester***

1. ***Napirend:***

***Belső ellenőr beszámolójának elfogadása***

Előadó: Bertalan Tibor polgármester

Bertalan Tibor polgármester: Tájékoztatta a képviselőtestületet, hogy a ZalA-KAR Térségi Innovációs Társulás megküldte az önkormányzat 2021. évben végzett belső ellenőrzéséről készült jelentést.

A képviselők részére a jelentés tartalmát felolvasta, az abban foglaltakat minden képviselő megismerte, azt megértette és tudomásul vette.

Bertalan Tibor polgármester javasolta, hogy a képviselőtestület az előterjesztésben elhangzottak szerint Gyűrűs Község Önkormányzat 2021. évi belső ellenőrzési jelentését fogadja el.

**Gyűrűs Község Képviselőtestület a javaslattal egyetértett és – Bertalan Tibor polgármester javaslatára – négy igen szavazattal, ellenszavazat nélkül az alábbi határozatot hozta:**

***26/2022. (V.13.) önkormányzati Határozat***

***Gyűrűs Község Önkormányzat Képviselőtestület a* ZalA-KAR** ***Térségi Innovációs Társulás (Zalaszentgrót, Dózsa Gy.u.9.) által készített***

* ***Pókaszepetki Közös Önkormányzati Hivatal 2021. évi belső ellenőrzési jelentését***
* ***Gyűrűs Község Önkormányzat 2021. évi belső ellenőrzési jelentését elfogadta.***

***A belső ellenőrzési jelentés a Pókaszepetki Közös Önkormányzati Hivatal irattárába a KÖH/257/2022. iktatószámon került elhelyezésre.***

***Felelős: Bertalan Tibor polgármester***

***Határidő: folyamatos***

1. ***Napirend:***

***Zala Megyei Katasztrófavédelmi Igazgatóság tájékoztatója a településen végzett 2021. évi munkájáról***

Előadó: Bertalan Tibor polgármester

Bertalan Tibor polgármester: Tájékoztatta a jelenlévőket, hogy a Zalaegerszegi Hivatásos tűzoltó parancsnokság a 2021. évi tűzvédelmi tevékenységükről szóló beszámolót megküldte az önkormányzat részére.

A beszámoló minden képviselő részére megküldésre került.

Egyéb kérdés hozzászólás nem érkezett.

Bertalan Tibor polgármester javasolta, hogy a katasztrófavédelmi tevékenység munkájáról szóló beszámolót fogadják el.

**A képviselőtestület a javaslattal egyetértett és négy igen szavazattal, ellenszavazat nélkül az alábbi határozat hozta:**

***27/2022. (V.13.) önkormányzati Határozat***

***Gyűrűs Község Önkormányzati Képviselőtestület a Zala Megyei Katasztrófavédelmi Igazgatóság településen végzett 2021. évi munkájáról szóló beszámolót tudomásul vette, elfogadta.***

***Felelős: Bertalan Tibor polgármester***

***Határidő: folyamatos***

1. ***Napirend:***

***A rendszeres gyermekvédelmi kedvezményben részesülő gyermekek ingyenes nyári szünidei étkeztetésének biztosítása***

Elődaó: Bucsák Katalin jegyző

Bucsák Katalin jegyző: a szünidei gyermekétkeztetés biztosítása a jogszabályi feltételeknek megfelelő igénylők (hátrányos és halmozottan hátrányos gyermekek) tekintetében kötelező ellátás.

A településen az idei évben 5 gyermek jogosult a támogatott étkeztetésre és további 1 gyermek részesülhetne az önkormányzat által biztosított keretből a déli meleg ebéd elfogyasztására.

A nyári étkeztetést június 16.– augusztus 15. (43 nap) napig igényelheti a szülő gyermekei részére.

A képviselőtestület a rendszeres gyermekvédelmi kedvezményben részesülőkre is kiterjesztheti az ingyenes étkezés lehetőségét.

Az óvodai nevelésben részesülő gyermekek részére a napközbeni ellátásukat biztosító intézményben van lehetőség az étel elfogyasztására.

A gyermekek részére a Pókaszepetk, Arany J. u. 7. szám alatti Festetics Kristóf Általános Iskola főzőkonyhájánál kerülhet átvételre a falugondnok által, aki gondoskodik az étel településre szállításáról. Az étel egyszerhasználatos ételtartó dobozokba kerül átadásra, azt fertőtleníteni, visszaadni nem kell (használat után eldobandó)! Az esetleges fertőzés veszélye ezzel minimálisra csökkenthető.

Az egyszerhasználatos ételtartó doboz költségét az önkormányzat viseli.

**A képviselőtestület a javaslattal egyetértett és négy igen szavazattal, ellenszavazat nélkül az alábbi határozat hozta:**

***28/2022. (V. 13.) önkormányzati Határozat***

***Gyűrűs Község Önkormányzata helyett és nevében eljárva a gyermekek védelméről és a gyámügyi igazgatásról szóló 1997. évi XXXI. tv. 21/C § (1) bek. a) pontja alapján a rendszeres gyermekvédelmi kedvezményben részesülő hátrányos vagy halmozottan hátrányos gyermekek kötelező ellátásán kívül a rendszeres gyermekvédelmi kedvezmény jogosultsággal rendelkező gyűrűsi gyermekek részére a nyári szünidőben 2022. június 16. - augusztus 15. napjáig (43 munkanap) biztosítja a szünidei gyermekétkezés lehetőségét az igénylők számára.***

***Felelős: Bertalan Tibor polgármester és Bucsák Katalin jegyző***

***Határidő: folyamatos***

Egyéb kérdés, hozzászólás nem merült fel a polgármester az ülést 9,55 órakor bezárta.

kmft.

Bertalan Tibor Bucsák Katalin

polgármester jegyző